Amazonpapegøyar

Amazonpapegøye er det vanlege namnet for ein papegøye av slekta Amazona. Dette er mellomstore papegøyar med naturleg leveområde i «den nye verda», frå Sør-Amerika til Mexico og Karibia.

Dette er ganske store, grøne papegøyar med karakteristiske fargemønster i ansiktet og vanlegvis ein farga speculum  vengspegel på armsvingfjørene, hovudsakleg synlege i flukt. Mange har ein naken kvit eller lys augering og nokre få har raudt på skuldrene. Kvar art har sitt karakteristiske rop, utan lætet kan det vere vanskelege å fastsetje arten. 

Karakteristisk for alle i slekta er flukta som går høgt, med stive og korte vengeslag. Dei flyg ofte parvis i store flokkar mellom staden for beiting og for nattkvile. Halane er noko rektangulært forma. Dei beitar oppe i trekronene og lever hovudsakleg på frø, nøtter og frukt, supplert med lauvverk.

Amazonpapegøyar varierer i storleik frå ca. 25 cm til 45 cm, dei fleste er relativt store papegøyar, frå ca. 30 til 38 centimeter i lengd. Dei minste artane er kvitpanneamazon, som lever i Mexico og Mellom-Amerika, og dvergamazon, endemisk til Jamaica. Den største er keisaramazon, ein trua art, endemisk til Dominica.

Mange amazonpapegøyar har ei oppsiktsvekkjande evne til å etterlikne menneskeleg tale og andre lydar. Delvis på grunn av dette er dei populære som kjæledyr eller burfuglar, og ein liten industri er utvikla med avlspapegøyar i fangenskap for denne marknaden. Denne populariteten har ført til at mange papegøyar blir tatt ut frå naturen i den grad at nokre artar har vorte truga. For å verne ville populasjonar, har CITES-traktatar har gjort fangst ville papegøyar for handel ulovleg.


Artslista 
Amazonpapegøyar i rekkjefølgje etter Clementslista versjon 6.8 frå august 2013 med norske namn etter Norske navn på verdens fugler.
  
 Raudryggamazon, Amazona festiva, Festive Parrot, VU, Linné, 1758
 Vinamazon, Amazona vinacea, Vinaceous-breasted Parrot, EN, Kuhl, 1820
 Oreamazon, Amazona tucumana, Tucuman Parrot, VU, Cabanis, 1885
 Skjelgranamazon, Amazona pretrei, Red-spectacled Parrot, VU, Temminck, 1830
 Grønkinnamazon, Amazona viridigenalis, Red-crowned Parrot, EN, Cassin, 1853
 Lillakroneamazon, Amazona finschi, Lilac-crowned Parrot, VU, Sclater, 1864
 Gulkinnamazon, Amazona autumnalis, Red-lored Parrot, LC, Linné, 1758
 Blåkinnamazon, Amazona dufresniana, Blue-cheeked Parrot, NT, Shaw, 1812
 Flammemaskeamazon, Amazona rhodocorytha, Red-browed Parrot, EN, Salvadori, 1890
 Dominicaamazon, Amazona arausiaca, Red-necked Parrot, VU, Müller, 1776
 Saintluciaamazon, Amazona versicolor, St. Lucia Parrot, VU, Müller, 1776
 Gulnakkeamazon, Amazona auropalliata, Yellow-naped Parrot, VU, Lesson, 1842
 Gulhovudamazon, Amazona oratrix, Yellow-headed Parrot, EN, Ridgway, 1887
 Gulkroneamazon, Amazona ochrocephala, Yellow-crowned Parrot, LC, Gmelin, 1788
 Gulmaskeamazon, Amazona barbadensis, Yellow-shouldered Parrot, VU, Gmelin, 1788
 Blåpanneamazon, Amazona aestiva, Turquoise-fronted Parrot, LC, Linné, 1758
 Dvergamazon, Amazona agilis, Black-billed Parrot, VU, Linné, 1758
 Kvitpanneamazon, Amazona albifrons, White-fronted Parrot, LC, Sparrman, 1788
 Gultygelamazon, Amazona xantholora, Yellow-lored Parrot, LC, Gray, 1859
 Rosenstrupeamazon, Amazona collaria, Yellow-billed Parrot, VU, Linné, 1758
 Kubaamazon, Amazona leucocephala, Cuban Parrot, NT, Linné, 1758
 Hispaniolaamazon, Amazona ventralis, Hispaniolan Parrot, VU, Müller, 1776
 Puertoricoamazon, Amazona vittata, Puerto Rican Parrot, CR, Boddaert, 1783
 Melamazon, Amazona farinosa, Mealy Parrot, LC, Boddaert, 1783
 Grimeamazon, Amazona kawalli, Kawall's Parrot, NT, Grantsau & Camargo, 1989
 Keisaramazon, Amazona imperialis, Imperial Parrot, EN, Richmond, 1899
 Eldhaleamazon, Amazona brasiliensis, Red-tailed Parrot, VU, Linné, 1758
 Kongeamazon, Amazona guildingii, St. Vincent Parrot, VU, Vigors, 1837
 Oransjevengamazon, Amazona amazonica, Orange-winged Parrot, LC, Linné, 1766
 Andesamazon, Amazona mercenarius, Scaly-naped Parrot, LC, Tschudi, 1844

Kjelder 
<div class="references-small">
 Denne artikkelen dels byggjer på «Amazon parrot» frå , den 26. februar 2012
 Ridgeley, Robert S. Paul J. Greenfield, The Birds of Ecuador vol II, Christopher Helm London (2001) ISBN 0-7136-6117-8</
 </div>

Referansar

Bakgrunnsstoff 

Parakittar
Fuglar i den neotropiske regionen